若要過佐敦上堂，我一定會去佢度，因為佢D炒蛋、厚多士及熱奶茶，真係冇得頂，去第二度都食唔番。個個都話佢地態度麻麻，但我就唔多覺，次次的態度都好好喎!可能我鍾意人做事快，所以我對呢間餐廳侍應的速度極之欣賞。如果我有間餐廳，我都希望我D員工好似佢地咁搏同咁快。而且佢地好年青及人多勢眾(當中有幾個都幾靚仔架)，個個穿金戴銀，簡直是同行中難得一見。最失望是佢地冇分店，香港區冇一間似佢地(最似要算金鳳了，但炒蛋唔同)，想食時下下要等過海，真係唔方便。近排又少過海，所以冇食可耐了，好掛住佢呀!